《龙冈张年兄分别德州赋二律 其二》
明代·黄廷用

与君曾醉琼林酒，回首芳春三十年。却忆论心匪旦暮，可堪分手各云烟。

冰胶尽舫离情合，风拂行旌别绪牵。未必此生无再会，壶公缩地为谁缘。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。